



V L Á D A  S L O V E N S K E J  R E P U B L I K Y
	NÁVRH

	UZNESENIE VLÁDY SLOVENSKEJ REPUBLIKY

	č. ...
z ...

	k návrhu na určenie Ministerstva zdravotníctva Slovenskej republiky, ako vykonávateľa investície výstavby novej Univerzitnej nemocnice Bratislava v lokalite Rázsochy a Univerzitnej nemocnice Martin, ako priamo určeného prijímateľa za účelom realizácie výstavby Nemocnice sv. Martina v rámci mechanizmu na podporu obnovy a odolnosti;

Číslo materiálu: 
Predkladateľ:           minister zdravotníctva




Vláda

A. 	schvaľuje

A.1.	materiál „Návrh na určenie Ministerstva zdravotníctva Slovenskej republiky, ako vykonávateľa investície výstavby novej Univerzitnej nemocnice Bratislava v lokalite Rázsochy a Univerzitnej nemocnice Martin, ako priamo určeného prijímateľa za účelom realizácie výstavby Nemocnice sv. Martina v rámci mechanizmu na podporu obnovy a odolnosti“;

B. 	určuje


B.1. 	Štátnu príspevkovú organizáciu v zriaďovateľskej pôsobnosti Ministerstva zdravotníctva - Univerzitnú nemocnicu Martin podľa § 12 ods. 1 písm. c) zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov, ako priamo určeného prijímateľa prostriedkov mechanizmu pre časť komponentu 11 Moderná a dostupná zdravotná starostlivosť, investície 2: Nová sieť nemocníc – výstavba, rekonštrukcie a vybavenie Plánu obnovy a odolnosti Slovenskej republiky za účelom realizácie výstavby Nemocnice sv. Martina

C. 	ukladá

ministrovi zdravotníctva

C.1.	realizovať podľa § 5 ods. 2 písm. a) zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších právnych predpisov časť komponentu 11 Moderná a dostupná zdravotná starostlivosť, investície 2: Nová sieť nemocníc – výstavba, rekonštrukcie a vybavenie Plánu obnovy a odolnosti Slovenskej republiky v časti výstavby novej Univerzitnej nemocnice Bratislava v lokalite Rázsochy, 

priebežne

C.2. 	postupovať pri vykonávaní časti komponentu 11 Moderná a dostupná zdravotná starostlivosť, investície 2: Nová sieť nemocníc – výstavba, rekonštrukcie a vybavenie Plánu obnovy a odolnosti Slovenskej republiky v súlade s bodom B.1 a C.1.

priebežne

C.3.	prijať opatrenia a realizovať úkony za účelom zabezpečenia financovania investícií podľa bodu B.1. a C.1. tohto uznesenia z prostriedkov Plánu obnovy a odolnosti Slovenskej republiky;

priebežne

C.4.	prijať opatrenia a v rámci svojej pôsobnosti zabezpečiť realizáciu  úkonov za účelom obstarania zhotoviteľov pre investície podľa bodu B.1. a C.1. tohto uznesenia;

do 31. marca 2024



[bookmark: _GoBack]C.5.	vypracovať a predložiť vláde Slovenskej republiky na schválenie metodiku pre prioritizáciu projektov dopytovej výzvy pre výstavbu (full fit-out) a rekonštrukcie nemocníc v rámci Plánu obnovy a odolnosti Komponentu 11 Moderná a dostupná zdravotná starostlivosť so zohľadnením regionálnej distribúcie zdrojov, spádovosti a komplexity nemocníc a kvality projektov za účelom zabezpečenia vyhlásenia výziev v zmysle platného „Indikatívneho harmonogramu vyhlasovania výziev / priamych vyzvaní v rámci Plánu obnovy a odolnosti“.

do 15. augusta 2022


C.6.	po schválení metodiky vládou Slovenskej republiky v zmysle bodu C.5. realizovať úkony pre určenie ďalších prijímateľov v rámci Plánu obnovy a odolnosti “Komponentu 11 – Moderná a dostupná zdravotná starostlivosť – Investícia 2: Nová sieť nemocníc – výstavba, rekonštrukcie a vybavenie” na výstavbu a rekonštrukcie nemocníc za účelom zabezpečenia vyhlásenia výziev  v zmysle platného „Indikatívneho harmonogramu vyhlasovania výziev / priamych vyzvaní v rámci Plánu obnovy a odolnosti“ so zohľadnením zostatku disponibilných alokovaných prostriedkov po priamom určení prijímateľov v zmysle predchádzajúcich bodov tohto uznesenia; 

do 31. decembra 2022


D. 	zrušuje  
	
D.1. 	úlohu uloženú ministerke zdravotníctva uznesením vlády Slovenskej republiky č. 603 z 19. decembra 2018 v bode B.5;





Vykoná:  minister zdravotníctva

